Diari Oficial de la Generalitat Valenciana


Sumari del DOGV 9385, del 18-07-2022 (2022/6484)

Informació publica en el procediment simplificat d'avaluació ambiental i territorial estratègica, del Pla de reforma interior (PRI) Nucli primitiu platja.
----------------------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6484


Organisme emissor
:   Ajuntament de Gandia

Tipus de document
:   Anunci

Informació publica en el procediment simplificat d'avaluació ambiental i territorial estratègica, del Pla de reforma interior (PRI) Nucli primitiu platja. [2022/6484]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 4 de juliol de 2022, vista la proposta formulada per la regidora delegada de Gestió del Territori i Patrimoni Cultural, Agricultura i Medi Ambient i presidenta de la comissió tècnica de suport a l'òrgan ambiental i territorial municipal, de data 29 de juny, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada del Pla de reforma interior (PRI) Nucli primitiu platja (NPP), de conformitat amb els criteris de l'annex VIII del TRLOTUP, per no tenir efectes significatius sobre el medi ambient, amb la finalitat de continuar la tramitació de l'expedient conforme a la normativa urbanística.  
L'objecte del PRI és establir un marc d'actuació genèric, per a l'àmbit delimitat, per a obtenir una ordenació urbanística que, sense minorar els drets urbanístics dels propietaris i tenint en compte els objectius de desenvolupament sostenible (ODS) de l'Agenda urbana 2030, millore aquest entorn urbà amb una forta presència d'activitat turística, atés que és un àmbit amb falta de zones verdes i equipaments.  
  
El document inicial estratègic (DIE) planteja 3 alternatives i opta per la número 1, que consisteix en disposar de parcel·les dotacionals ubicades en solars pendents d'edificar i, mitjançant la delimitació d'una unitat d'execució discontinua i transferències d'aprofitament, poder obtenir sòl per a la implantació d'usos dotacionals.  
S'efectua consulta a la Direcció General d'Habitatge, a la Direcció General de Turisme, a Destí Safor, a l'Associació de promotors i constructors de la Safor, a la Federació d'Associacions Empresarials de la Safor i a la Junta de Districte de la platja. La Direcció General de Turisme presenta informe segons el qual «l'ordenació proposada es compatible amb la legislació turística aplicable, sense que afecte ni se n'haja de considerar cap aspecte, sempre que la nomenada modificació s'ajuste al que estableix el Decret 10/2021, de 22 de gener, del Consell, d'aprovació del Reglament regulador de l'allotjament turístic a la Comunitat Valenciana i la resta de normativa aplicable en matèria de turisme».  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer.  
Concloure que el Pla de reforma interior Nucli primitiu platja, que afecta l'àmbit comprés entre l'avinguda de la Pau fins el carrer Navegant (tret de l'illa amb façana al passeig Marítim) i des del passeig Marítim de Neptú fins el carrer Clot de la Mota, grafiat així en el plànol del Pla general P5\_A, no té efectes significatius sobre el medi ambient d'acord amb els criteris establits en l'annex VIII del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP).  
  
  
Segon  
Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada del PRI Nucli primitiu platja i designar com a alternativa més idònia mediambientalment l'alternativa 1 del document inicial estratègic.  
  
  
Tercer  
Incloure aquest informe en la documentació del PRI als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
  
Quart  
Sol·licitar als tècnics redactors que completen la documentació presentada per a poder iniciar la tramitació urbanística de l'expedient.  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 56.8 de la TRLOTUP. I en la pàgina web municipal de conformitat amb el Decret 2016-4019.  
  
Sisé  
Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté  
Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 6 de juliol de 2022.- El titular accidental de l'òrgan de suport a la JGCG (R 27.11.2020 de la DG Administració Local): Francisco Rius Mestre.